หนุ่มจีนซดเบียร์ 2 ขวด ลงเล่นน้ำในโรงแรมภูเก็ต ช็อกหมดสติดับคาสระ
(ภาพจากกู้ชีพกมลา),นักท่องเที่ยวจีนวัย 28 ปี มาภูเก็ต ฉลองส่งท้ายปีพร้อมเพื่อนๆ ซดเบียร์ 2 ขวดใหญ่ก่อนลงเล่นน้ำในสระของโรงแรม อยู่ดีๆ เกิดอาการช็อกหมดสติจมน้ำเสียชีวิตทันที,เมื่อเวลา 03.00 น. วันที่ 30 ธ.ค. 59 ร.ต.อ.ประเสริฐ ทองพรหม รอง สว.(สอบสวน) สภ.กมลา จ.ภูเก็ต ได้รับแจ้งว่ามีนักท่องเที่ยวชาวต่างชาติจมน้ำเสียชีวิตในโรงแรมแห่งหนึ่ง ในซอยหัวควน ม.5 ต.กมลา อ.กะทู้ จึงพร้อมด้วยหน่วยกู้ชีพกมลารุดไปตรวจสอบ,ทั้งนี้ ที่เกิดเหตุพบร่าง นายต้งเจี้ยน (DONG JIAN) อายุ 28 ปี ซึ่งถูกนำตัวขึ้นมาจากสระน้ำแล้ว ตรวจสอบเบื้องต้นไม่พบบาดแผลตามร่างกายหรือร่องรอยการถูกทำร้าย จึงนำส่งให้แพทย์ชันสูตรหาสาเหตุการตายที่แน่ชัดอีกครั้ง,สอบถามเพื่อนผู้เสียชีวิต เบื้องต้นทราบว่า เมื่อเวลา 21.00 น. วันที่ 29 ธ.ค. ผู้เสียชีวิตได้ออกไปรับประทานอาหารกับเพื่อนๆ 9 คนในร้านอาหารใกล้โรงแรม โดยผู้เสียชีวิตได้ดื่มเบียร์ไป 2 ขวดใหญ่ ก่อนกลับมาถึงห้องในเวลา 02.40 น. โดยผู้เสียชีวิตยังมีอาการปกติ ก่อนที่จะเปลี่ยนชุดและลงไปว่ายน้ำในสระ โดยมีเพื่อนเดินสูบบุหรี่อยู่ไม่ไกลสระ ไม่นานเพื่อนได้เดินมาเรียก 3 ครั้ง ไม่มีเสียงตอบ จึงวิ่งไปดูพบว่าจมอยู่ในน้ำ จึงรีบกระโดดลงไปช่วยขึ้นมา ก่อนเรียกเจ้าหน้าที่โรงแรมเพื่อช่วยเรียกรถพยาบาล,กระทั่งรถของหน่วยกู้ชีพกมลามาถึงและพยายามช่วยเหลือ แต่ไม่ทัน นายต้งเจี้ยน ได้เสียชีวิตแล้ว เบื้องต้น คาดว่าผู้ตายอาจมีโรคประจำตัว และเมื่อดื่มเบียร์เข้าไปอาจเกิดการช็อก จนทำให้จมน้ำเสียชีวิตในที่สุด อย่างไรก็ตาม เจ้าหน้าที่ตำรวจจะได้สอบสวนข้อเท็จจริงอีกครั้ง
นักท่องเที่ยวจีนวัย 28 ปี มาภูเก็ต ฉลองส่งท้ายปีพร้อมเพื่อนๆ ซดเบียร์ 2 ขวดใหญ่ก่อนลงเล่นน้ำในสระของโรงแรม อยู่ดีๆ เกิดอาการช็อกหมดสติจมน้ำเสียชีวิตทันที
นักท่องเที่ยวจีน,จมน้ำในสระโรงแรม,นักท่องเที่ยวจีนจมน้ำ,อ.กะทู้,ภูเก็ต